वरुण धवन मनाली के एक ढाबे के ब्रांड अंबेस्डर बन गए | e24Bollywood
वरुण धवन मनाली के एक ढाबे के ब्रांड अंबेस्डर बन गए
वरुण धवन आजकल खूब चर्चा में रहते हैं। पहले तो उनकी फिल्म जुड़वा 2 ने बॉक्स ऑफिस पर धमाल मचा दिया । दूसरे उन्होंने अपनी फीस भी बढ़ा दी है। वरुण धवन की डिमांड बॉलीवुड में बहुत बढ़ गई है। वरुण दिनों मनाली गए थे । वहां उनकी आने वाली फिल्म 'अक्टूबर' की शूटिंग मनाली में चल रही थी वहां वरुण एक कैफे के अनऑफिशियल ब्रांड अंबैसडर बन गए । दरअसल, वरुण ने अपने इंस्टाग्राम अकाउंट पर एक तस्वीर शेयर की है, जिसमें वो एक फैमिली के साथ नजर आ रहे हैं। इस तस्वीर के कैप्शन में उन्होंने अपने आप को उनके चाय की दुकान का ब्रांड अंबैसडर होने वाली बात कही है। साथ ही लिखा है कि, ''अगर कोई मनाली आ रहा है तो प्लीज जंगल जंक्शन कैफे जरूर आइएगा। आपको यहां लवली नूड्ल्स और चाय मिलेगी । साथ ही इस कैफे के मालिक के परिवार से मिलने का मौका भी मिलेगा। मैं इस कैफे का अनऑफिशियल ब्रैंड अंबैसडर हूं । उन्होंने मुझसे नहीं कहा, लेकिन मैं बनना चाहता हूं क्योंकि ये लोग सुपर कूल हैं। ''
वरुण को मनाली बहुत पसंद आया है। कभी उन्होंने वहां की खूबसूरत वादियों की तस्वीर शेयर की तो कभी ठंड में जल रही अलाव की। वरुण की फिल्म अगले साल 13 अप्रैल को रिलीज होगी । इसके पहले फिल्म की शूटिंग दिल्ली में हुई थी । फिल्म को शूजीत सरकार डायरेक्ट कर रहे हैं. इस फिल्म से वरुण के साथ बनीता संधू बॉलीवुड में कदम रख रही हैं।